अब जनता बताएगी टमाटर सस्ता कैसे होगा; 48 साल में पहली बार वर्ल्डकप में वेस्टइंडीज नहीं
Dainik Bhaskar Morning News and Latest Headlines; Here are today's top stories for you On Dainik Bhaskar. उत्तराखंड के चमोली में लैंडस्लाइड से बद्रीनाथ हाईवे बंद:गुजरात के गांधीधाम स्टेशन में पानी भरा; तीन राज्यों में पिछले एक हफ्ते में 35 मौतें
नमस्कार,
कल की बड़ी खबर 5 अक्टूबर से भारत में खेले जाने वाले क्रिकेट वर्ल्ड कप की रही। इसमें दो बार की वर्ल्ड चैंपियन वेस्टइंडीज क्वालिफाई नहीं कर पाई है। एक खबर टमाटर की बढ़ती कीमतों की थी, जिस पर लगाम लगाने के लिए केंद्र सरकार ने जनता से सुझाव मांगे हैं। आप अपना सुझाव कैसे दे सकते हैं, हम इसके बारे में भी बताएंगे...।
लेकिन कल की बड़ी खबरों से पहले आज के प्रमुख इवेंट्स, जिन पर रहेगी नजर...
अब कल की बड़ी खबरें...
1. वेस्टइंडीज वर्ल्ड कप की रेस से बाहर; क्वालिफायर में स्कॉटलैंड ने 7 विकेट से हराया
दो बार की वर्ल्ड चैंपियन वेस्टइंडीज भारत में होने वाले वनडे वर्ल्ड कप के लिए क्वालिफाई नहीं कर सकी। टीम को क्वालिफायर मुकाबले में स्कॉटलैंड ने 7 विकेट से हरा दिया। पहले बैटिंग करने उतरी वेस्टइंडीज की शुरुआत अच्छी नहीं रही। टीम ने 9 रन पर पहला विकेट गंवाया। वनडे के लिहाज से वेस्टइंडीज ने 181 रन का छोटा स्कोर खड़ा किया। जिसे टीम के गेंदबाज डिफेंड करने में नाकाम रहे।
ये खबर अहम क्यों है: 48 साल के क्रिकेट इतिहास में ऐसा पहली बार होगा, जब वेस्टइंडीज टूर्नामेंट का हिस्सा नहीं होगी। इस टीम ने वर्ल्ड कप के शुरुआती दो सीजन के खिताब जीते हैं। टीम 1975 और 1979 में चैंपियन बनी थी।
पूरी खबर यहां पढ़ें...
2. टमाटर सस्ता करने के लिए सरकार ने सुझाव मांगे; टोमैटो ग्रैंड चैलेंज हैकथॉन की शुरुआत
केंद्र सरकार ने टमाटर की कीमत कंट्रोल करने के लिए लोगों से सुझाव मांगे हैं। डिपार्टमेंट ऑफ कन्ज्यूमर अफेयर्स की वेबसाइट पर लोग टमाटर के भाव कैसे कम हो, बता सकते हैं। इसके लिए टोमैटो ग्रैंड चैलेंज हैकथॉन की शुरुआत की गई है। इसमें हिस्सा लेने लिए इस लिंक पर क्लिक करें।
ये खबर अहम क्यों है: देश में कई राज्यों में टमाटर की कीमत 100 के पार चली गई है। सरकार ने 15 दिन में कीमतें स्थिर होने की उम्मीद जताई है। टमाटर की मौजूदा महंगाई की सबसे बड़ी वजह भारी बारिश है। पिछले कुछ दिनों से कर्नाटक, तेलंगाना समेत दक्षिणी राज्यों के साथ कुछ पहाड़ी राज्यों में भी भारी बारिश हुई है। इससे टमाटर की फसल को नुकसान पहुंचा है।
पूरी खबर यहां पढ़ें...
3. गुजरात में भारी बारिश, 10 लोगों की मौत; उत्तराखंड में लैंडस्लाइड से बद्रीनाथ हाईवे बंद
गुजरात में भारी बारिश की वजह से हुई अलग-अलग घटनाओं में 10 लोगों की मौत हुई है। वहीं हिमाचल में एक हफ्ते में 24 लोगों की मौत हुई है। उत्तराखंड के चमोली में लैंडस्लाइड की वजह से एक बार फिर बद्रीनाथ हाईवे बंद करना पड़ा। इससे पहले 29 जून को भी लैंडस्लाइड की वजह से बद्रीनाथ हाईवे 17 घंटे तक बंद रहा था।
ये खबर अहम क्यों है: आज मौसम विभाग ने बिहार, उत्तराखंड, पश्चिम बंगाल, महाराष्ट्र, गुजरात, 16 राज्यों में भारी बारिश का अलर्ट जारी किया है। 1 जुलाई तक देश में 158 मिमी बारिश होनी चाहिए थी, लेकिन 172 मिमी ही हुई है। ये सामान्य से 8% कम है। उत्तर-पश्चिम भारत में सामान्य से 46% अधिक बारिश हुई है। दक्षिण भारत में 45% कम बारिश हुई है। मध्य भारत में 2% , जबकि पूर्वी और पूर्वोत्तर राज्यों में 17% कम बारिश हुई है।
पूरी खबर यहां पढ़ें...
4. भारत में रोबोट से हमले की फिराक में थे आतंकी; NIA की चार्जशीट में हुआ खुलासा
नेशनल इन्वेस्टिगेशन एजेंसी ने कर्नाटक के शिवमोगा जिले के इस्लामिक स्टेट साजिश मामले में 9 आरोपियों के खिलाफ चार्जशीट दाखिल की। इसके मुताबिक, 5 आरोपी टेक्निकल बैकग्राउंड के थे, ये आतंकी हमलों को अंजाम देने के लिए रोबोटिक्स कोर्स करने वाले थे। इन्होंने लोगों को डराने और रेकी करने के लिए शिवमोगा में IED ब्लास्ट भी किया था।
ये खबर अहम क्यों है: पिछले साल कर्नाटक के शिवमोगा में IED ब्लास्ट हुआ था। 19 सितंबर 2022 को शिवमोगा ग्रामीण पुलिस ने मामले में केस दर्ज किया। 15 नवंबर 2022 को NIA ने केस अपने हाथ में लेकर फिर केस दर्ज किया था। मामले की जांच अभी भी जारी है।
पूरी खबर यहां पढ़ें...
5. फ्रांस में हिंसा, राष्ट्रपति मैक्रों ने जर्मनी दौरा टाला; प्रदर्शनकारियों ने 2 हजार गाड़ियां जलाईं
फ्रांस में 17 साल के लड़के नाहेल की हत्या के बाद चार दिन से हिंसा जारी है। इस बीच राष्ट्रपति इमैनुएल मैक्रों ने अपना जर्मनी दौरा टाल दिया है। देशभर में प्रदर्शनकारियों ने 2 हजार से ज्यादा गाड़ियां जला दी। पुलिस ने 1300 से ज्यादा दंगाइयों को गिरफ्तार किया है। प्रदर्शन में 200 से ज्यादा पुलिसकर्मी घायल हैं। उपद्रवियों ने 700 से ज्यादा दुकानों, सुपरमार्केट्स और बैंकों में आगजनी और तोड़फोड़ की।
ये खबर अहम क्यों है: 27 जून को नेन्तेरे की एक सड़क पर दो पुलिस अफसरों ने यलो रंग की कार को रोका। बहस के दौरान पुलिस अफसर ने पिस्टल निकाली और ड्राइवर नाहेल के सिर में गोली मार दी। ड्राइवर ने कार तेजी से दौड़ाई जो कुछ दूर जाकर क्रैश हो गई। उसकी मौके पर ही मौत हो गई। इस घटना के बाद देशभर में हिंसा भड़की हुई है।
पूरी खबर यहां पढ़ें...
कुछ अहम खबरें हेडलाइन में…
अब खबर हटके...
आगरा के थाने में रोज बिच्छू पकड़ती है पुलिस; चिमटा-मटका और टार्च लेकर करते हैं ड्यूटी
आगरा के एक थाने की पुलिस मानसून के दौरान रोज बिच्छू पकड़ती है। चंबल के बीहड़ में बने मनसुख पुरा थाने की पुलिस खौफ में रहती है। बारिश शुरू होते ही थाने में रोजाना 8 से 10 बिच्छू निकलने लगते हैं। कभी ये पुलिसकर्मियों के जूते तो कभी उनकी वर्दी में घुस जाते हैं।
आलम ये है कि पुलिसकर्मी चिमटा, मटका और टार्च लेकर ड्यूटी करते हैं। बिच्छू मिलते ही चिमटे से पकड़कर मटके में डाल देते हैं। बिच्छुओं को एक डिब्बे में पैक किया जाता है। फिर 50-60 हो जाने पर उन्हें थाने से दूर ले जाकर छोड़ा जाता है।​​​​​​​ पढ़ें पूरी खबर...
भास्कर की एक्सक्लूसिव स्टोरीज, जो सबसे ज्यादा पढ़ी गईं…
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...